

คำสั่งเทศบาลตำบลดอกไม้

ที่ ๓ / ๒๕๖๖

เรื่อง แต่งตั้งคณะกรรมการจริยธรรมข้าราชการ พนักงานเทศบาล

ลูกจ้างและพนักงานจ้างเทศบาลตำบลดอกไม้

………………………………………………………………..

ตามที่เทศบาลตำบลดอกไม้ได้จัดทำประกาศเทศบาลตำบลดอกไม้ เรื่อง ประมวลจริยธรรมของข้าราชการ พนักงานประจำ และพนักงานเทศบาลตำบลดอกไม้ อำเภอสุวรรณภูมิ จังหวัดร้อยเอ็ด พ.ศ.๒๕๖๖

ดังนั้น อาศัยอำนาจแห่งประกาศเทศบาลตำบลดอกไม้ เรื่องประมวลจริยธรรมของข้าราชการพนักงานเทศบาล ลูกจ้างประจำ และพนักงานจ้างเทศบาลตำบลดอกไม้ อำเภอสุวรรณภูมิ จังหวัดร้อยเอ็ด ข้อ ๑๗

จึงแต่งตั้งคณะกรรมการข้าราชการ พนักงานเทศบาล ลูกจ้างประจำ และพนักงานเทศบาลตำบลดอกไม้ ดังนี้

๑. นายวุฒินันท์ หันไชยศรี รองปลัดเทศบาลรักษาราชการแทนปลัดเทศบาล ประธานกรรมการ

๒. นางฉวีวรรณ จันทร์หนองหว้า ผู้อำนวยการกองคลัง กรรมการ

๓. นางชลพรรษ สำมา หัวหน้าสำนักปลัด กรรมการ

๔.นางสาววิไลวรรณ น้ำคำ นิติกร กรรมการ

๕.นายสุรชัย สาขี นักวิเคราะห์นโยบายและแผน กรรมการ

๖.นายพิสิทธ์ ช่างเสนา นักทรัพยากรบุคคล กรรมการ

๗.นางสาวอัมภรณ์ พลสระคู นักวิชาการสาธารณสุข กรรมการ

๘.นางสาวกัณฐิภา นนทะภา นักพัฒนาชุมชน กรรมการ

ให้คณะกรรมการจริยธรรมข้าราชการ พนักงานเทศบาล ลูกจ้างประจำ และพนักงานงานจ้างเทศบาลตำบลดอกไม้ ให้มีอำนาจ หน้าที่ ดังนี้

๑) ควบคุม กำกับ ส่งเสริมให้คำแนะนำในการใช้บังคับจริยธรรมนี้ในเทศบาลตำบลดอกไม้

๒) สอดส่องดูแลให้มีการปฏิบัติตามประมวลจริยธรรมในเทศบาลตำบลดอกไม้ในกรณีที่มีข้อสงสัย หรือข้อสงสัย หรือมีข้อสงสัยว่ามีการฝ่าฝืนจริยธรรมหรือจรรยา หรือในกรณีที่มีการอุทธรณ์ การลงโทษผู้ฝ่าฝืนตามประมวลจริยธรรมนี้ จะต้องไต่สวนข้อเท็จจริง และมีคำวินิจฉัยโดยเร็ว

๓) ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่ขอให้กระทรวง กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัทชี้แจง ข้อเท็จจริง ส่งเอกสารและหลักฐานที่เกี่ยวข้อง ส่งผู้แทนหรือบุคคลในสังกัด มาชี้แจงหรือถ้อยคำเกี่ยวกับเรื่องที่สอบสวน

๔) เรียกผู้กล่าวหา หรือข้าราชการของหน่วยงานนี้มาชี้แจงหรือให้ถ้อยคำหรือให้ส่งเอกสารและหลักฐานเกี่ยวกับเรื่องที่สอบสวน

๕) พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในเทศบาลตำบลดอกไม้ เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารระดับจังหวัดรับเรื่อง ให้คำวินิจฉัยของคณะกรรมการจริยธรรมเป็นที่สุด

๖) ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น

๗) คุ้มครองข้าราชการพนักงานเทศบาล ลูกจ้างประจำ และพนักงานจ้าง ซึ่งปฏิบัติตามประมวลจริยธรรมนี้อย่างตรงไปตรงมามิให้ผู้บังคับบัญชาใช้อำนาจ โดยไม่เป็นธรรมต่อข้าราชการ ผู้นั้น

๘) ดำเนินการอื่นตามประมวลจริยธรรมนี้ หรือตามที่ผู้ตรวจการแผ่นดินมอบหมายการประชุมคณะกรรมกราจริยธรรม ให้นำกฎหมายว่าด้วยวิธีปฏิบัติราชการทางปกครองมาใช้บังคับ

ตั้งแต่บัดนี้เป็นต้นไป

สั่ง ณ วันที่ ๓ มกราคม พ.ศ.๒๕๖๖



( นายบวร ประสาร )

นายกเทศมนตรีตำบลดอกไม้